# Montgausir

Montgausir$^,$$^,$$^,$ o Montgausin (Mongausy en francés) qu'ei ua comuna occitana de Gasconha situada dens lo departament de Gers e la region d'Occitània, ancianament de Mieidia-Pirenèus.

## Geografia

Comuna situada sus l'anciana Nacionala 626.

## Toponimia

La prononciacion es [mun'gawzi] a Sent Martin Gimoés, a 2 km e lo nom deus poblants es [mungawzi'nezes]. L'accentuacion es benlèu ua innovacion e lo polimorfisme es possible. Lo gentilici damb ua derivacion irregulara (pas etimologica) sembla explicar la grafia estranha Montgausin de la mapa deu departament de Gers, probablament shens realitat fonetica.
Segon Dauzat e Rostaing, Montgausí que vengueré deu latin mons « montanha o simple tarrèr » e deu nom germanic d'òme Gaudin o Waldin. Segon Negre, Montgausí que vengueré de mont e probablament de l'infinitiu gausir, traduccion deu francés montjoie, montjoy. A prepaus de l'omonime vasadés, Bénédicte Boyrie-Fénié, qui apròva globalament l'explicacion de Negre, que remarca pr'aquò un toponime format d'un nom e d'un vèrbe a l'infinitiu es estranh. L'etime que seré meilèu, çò escriu Pierre-Henri Billy, montem gaudii « mont deu gaug, montjoie », coërent pr'amor lo vilatge ei sus la via antica e medievala Bordèu-Tolosa, au pè d'un costalat. Lo nom comun francés monjoie, vengut de la remotivacion religiosa de Mons Jovis « mont de Jupitèr », situat entre Montmartre e Saint-Denis, a la fin deu sègle X, que designa un punt de referéncia constituït per ua elevacion (crotz, tumulus, turon...) au bòrn d'un camin, mei que mei de pelegrinatge. Montem gaudii qu'ei donc un latinisme tardiu, donc ua fòrma sabenta, mes Bénédicte Boyrie-Fénié explica pas com son adaptacion en lenga vulgara es venguda MontgauSí dus còps, damb ua evolucion -d- intervocalic > -z- plan anteriora au sègle X (qui presenta pas tròp de dificultat pr'aquò). L'impression qu'es P.H. Billy a barrejat Montgausir damb lo nom Montjòi, vengut de l'ocupacion francesa e sa possibla traduccion Montgaug.
Ua grafia prudenta qu'ei Montgausí.

## Istòria

En 1824 Montgausir qu'absorbic la comuna de La Rocau.

## Administracion

Lista deus cònsols successius :
| Periòde | Periòde | Identitat | Etiqueta | Qualitat |
| 2019 | 2026 | Michelle Idrac | divèrs dreta | foncionària |
| 2014 | 2019 | Jacques Bortolussi | divèrs dreta | agricultor |
| març de 2001 | 2014 | Norbert Dupuy | | |
| | 2001 | | | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 75, totala: :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 97 | 108 | 110 | 121 | 317 | | 305 | 307 | 306 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 300 | 303 | 289 | 245 | 258 | 246 | 260 | 237 | 230 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 219 | 205 | 215 | 162 | 175 | 178 | 170 | 145 | 125 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 108 | 83 | 89 | 77 | 75 | 64 | 76 | 76 | 76 79 |
| 2009 | 2010 |
| 77 80 | 77 80 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion qu'èra de 79 abitants e la densitat qu'èra de 10,66 ab/km².

## Véser tanben

* Comunas de Gers

## Ligams extèrnes

* Mongausir suu site de l'Insee

## Nòtas e referéncias

* ↑ Institut d'Estudis Occitans, Comission Toponimica Occitana, Luòcs, basa de donadas de toponimia occitana. Cèrca «Montgausir».
* ↑ Pojada, Patrici. Repertòri toponimic de las comunas de la region Miègjorn-Pirenèus. Nouvelles Éditions Loubatières, 2009. ISBN 978-2-86266-573-3.
* ↑ «Toponimia occitana».
* ↑ Congrès permanent de la lenga occitana. «Top'Òc: Diccionari toponimic occitan».
* ↑ Institut d'Estudis Occitans. «BdTopoc–Geoccitania».
* ↑ «Grafia d'après la mapa de las comunas de Gers en gascon». del siti oficial del departament de Gers. (fr)
* ↑ relevats deu contributor
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 465-469
* ↑ Ernest Nègre, Toponymie générale de la France, 1990-98, vol. II, p. 1118, par. 20991
* ↑ Bénédicte Boyrie-Fénié, Dictionnaire toponymique des communes. Gironde, ed. CAIRN e Institut Occitan, Pau, 2008, p. 219-220
* ↑ http://cassini.ehess.fr/fr/html/fiche.php?select_resultat=22932
* Portau de Gasconha